Jiayuguan

Jiayuguan (txinera sinplifikatuz: 嘉峪关; pinyinez: Jiāyùguān), Gansu probintzian kokatutako prefektura mailako hiria da. Guztira, 231.853 biztanle inguru dauzka eta 2.935 kilometro karratuko azalera. Historia Txinako Harresi Handiak hiru pasabide garrantzitsu zituen eta Jiayu pasabidea mendebalderen zegoen atea zen. Beste biak Juyong pasabidea eta Shanhai pasabidea ziren, biak ere Beijing hiriburutik gertu. Pasabidea merkataritza eta negoziogune bihurtu ahala inguruan ostatuak eta jatetxeak agertuz joan ziren eta Jiayuguan hiria sortu zen. Eremu honetako Txinako Harresiaren zatia XIV. mendean eraiki zuen Ming dinastiak. Pasabidea kontrolatzeko Jiayuguaneko gotorlekua eraiki zuten, Harresiko azken gotorlekua, eta gaur egun oraindik oso egoera onean aurkitzen da. Hexi korridorean kokaturik zegoenez Zetaren Bidea igarotzen zen bertatik. Banaketa administratiboa Xiongguan Barrutia (雄关区): Jiayuguan pasabidea bertan dago Changcheng Barrutia (长城区) Jingtie Barrutia (镜铁区) Klima Ekonomia 1958an Jiuquan Steel Company altzairutegia eraiki zen eta honek bultzada berria eman zion hiriari. Gansu probintziako altzairutegi handiena da. Garraioa 312 autopistak zeharkatzen du hiria eta bi trenbideren elkargunea da, Lanzhou-Xinjiang eta Jiayuguan-Ceke. Aireportua ere badu eta egunero Xi'an eta Beijingerako hegaldiak ditu. 1938 urtean eraiki zen hegaldi militarretarako eta 1953an zibilentzako berreraiki zen aurrekoa zegoen toki berean. 2006an handitu egin zuten. Ondasun nabarmenak Jiayuguan pasabidea eta gotorlekua Jinq Tie kaleko merkatua Iruditegia Erreferentziak Ikus, gainera Gansu probintziaren banaketa administratiboa Kanpo estekak (Txineraz) Jiayuguango gobernuaren webgunea.